དབུས་གཙང་ཆོལ་ཁ་དང་།མདོ་སྨད་ཆོལ་ཁ།རྡ་སར་རྟེན་གཞི་བྱས་པའི་ཆུ་སྒང་།ཀ་རྡོར་སྒང་གསུམ་དང་རི་ཝང་ལ་བཅས་ཀྱི་ཚོགས་སྐྱིད་ཁག་ནས་ཚེ་སྦྱིན་ཡེ་ཤེས་འཁོར་ལོའི་སྒོ་ནས་བརྟན་བཞུགས་གནང་རྒྱུ་དང་།ཁྲི་རིན་པོ་ཆེ་ཡང་ཕེབས་ཡོད་པ་རེད།ཧ་ཅང་ཡག་པོ་བྱུང་།ཁྱོད་རང་ཚོའི་ལས་བསྡོམས་སམ་སྙན་ཞུ་དེ་ཆ་ཚང་ངོས་ཀྱིས་ཀློག་ཁོམ་བྱུང་ཡོད་པ་མ་རེད།གང་ལྟར།ཁྱོད་ཚོ་ཚང་མ་དམ་ཚིག་གོང་བུ་གཅིག་གྱུར་གྱི་ཐོག་ནས་དེ་རིང་འདིར་བརྟན་བཞུགས་བྱེད་ཀྱི་ཡོད་པ་རེད།ཐུགས་རྗེ་ཆེ་ཞུ་རྒྱུ་ཡིན།ཚེ་སྦྱིན་ཡེ་ཤེས་འཁོར་ལོའི་ཆོ་ག་འདོན་བཞིན་པའི་སྐབས་སུ་ངོས་ཀྱིས་ཀྱང་གསལ་སྣང་བཏོན་རྒྱུ་དང་བླ་མ་གོང་མ་ཚོའི་ཐུགས་རྗེ་བསྐུལ་ནས་ཚེ་ཡི་བྱིན་རླབས་ཞུ་བ་སོགས་ལ་དམིགས་པ་བརྟན་པོ་བྱས་པ་ཡིན།ཧ་ཅང་ཡག་པོ་བྱུང་སོང་།